કમ્પ્યુટરનો જો કોઇ મુખ્ય શત્રુ હોય તો તે છે વાઇરસ. તેને કારણે કમ્પ્યુટરમાં અનેક સમસ્યાઓ ઊભી થાય છે જેમ કે ડેટા ડિલીટ થઇ જવો, કમ્પ્યુટર ધીમું થઇ જવું વગેરે. કમ્પ્યુટરમાં વાઇરસ ઘણી રીતે પ્રવેશે છે જેમ કે, ઇન્ટરનેટ દ્વારા કંઇક ડાઉનલોડ કરતી વખતે, ફ્લોપી, સીડી દ્વારા ડાઉનલોડ કરવાથી. કમ્પ્યુટરને અત્યારે સૌથી વધારે ખતરો ઇન્ફેક્ટેડ પેન ડ્રાઇવનો છે, કારણ કે વાઇરસ ઇન્ફેક્ટેડ પેન ડ્રાઇવ કમ્પ્યુટરમાં પ્લગઇન કરતાંની સાથે જ વાઇરસ કમ્પ્યુટરમાં આવી જાય છે. વાઇરસ પણ ઘણાં પ્રકારના હોય છે. જે જુદા-જુદા પ્રકારની સમસ્યાઓ ઊભી કરે છે. વાઇરસ ઇન્ફેક્ટેડ કમ્પ્યુટરમાંથી વાઇરસ શોધવો અને ડીલિટ કરવો એ ખૂબ જ મુશ્કેલ છે આથી તેના માટે એન્ટિવાયરસ સોફ્ટવેરની મદદ લેવામાં આવે છે. લાઇસન્સ વર્ઝનવાળા કેટલાંય સોફ્ટવેર બજારમાં ઉપલબ્ધ છે આ સિવાય તમે ઇન્ટરનેટ કનેક્શન હોય તો ફ્રી એન્ટિવાઇરસ સોફ્ટવેર પણ ડાઉનલોડ કરી શકો છો. કમ્પ્યુટરમાં વિન્ડોઝ,લિન્ક્સ એમ ઘણી ઓપરેટિંગ સિસ્ટમ હોય છે, પરંતુ માઇક્રોસોફ્ટની વિન્ડોઝ એક્સપી, વિસ્ટા વગેરેનો ઉપયોગ વધારે થાય છે. માઇક્રોસોફ્ટ અને અવાસ્ટનું એન્ટિવાઇરસ પણ છે જે પીસીને વાઇરસ ફ્રી રાખે છે. તેને કેવી રીતે ડાઉનલોડ, ઇન્સ્ટોલ અને ઉપયોગ કરવો તે જોઇએ. માઇક્રોસોફ્ટ સિક્યોરિટી એસેન્સિયલ * માઇક્રોસોફ્ટ ડાઉનલોડ સાઇટમાં જઇને માઇક્રોસોફ્ટ સિક્યોરિટી એસેન્સિયલ ફાઇલને ‘Download Now’ પર ક્લિક કરીને ડાઉનલોડ કરો. હવે સેવ પર ક્લિક કરીને “Next” બટન પર ક્લિક કરો અને પછી ફાઇલ ક્યાં સેવ કરવી છે તે જગ્યાનો પાથ આપો. * ફાઇલને રન કરવા માટે તેના પર ડબલ ક્લિક કરો અને વિન્ડોઝને કન્ફર્મ કરવા ‘યસ’ ઓપ્શન પર ક્લિક કરો. હવે “Next” બટન પર ક્લિક કરી પ્રોડક્ટ કન્ટ્રાક્ટ પૂર્ણ કરીને આગળ જવા માટે ફરી “Next” બટન પર ક્લિક કરો. * વેલિડેટ વિન્ડોઝ અહીં જોવા મળશે જેમાં “Validate” બટન પર ક્લિક કરો. સિક્યોરિટી એસેન્સિયલ હવે સિક્યોરિટી અપડેટ કરશે. * “Home” ટેબને શોધો, તેના પર ક્લિક કરો અને સ્કેનિંગ મોડ તરીકે “Full” ઓપ્શન પર ક્લિક કરો. ગ્દવે વાઇરસ સ્કેન કરવાની એટલે કે શોધવાની પ્રોસેસ શરૃ કરવા માટે “Scan” બટન પર ક્લિક કરો અને વાઇરસને રિમૂવ કરવા માટે “Clean Computer” પર ક્લિક કરો. માઇક્રોસોફ્ટ મેલિસિયસ સોફ્ટવેર રિમૂવલ ટૂલ * માઇક્રોસોફ્ટની સાઇટમાં માઇક્રોસોફ્ટ ટૂલ ડાઉનલોડ પેજ પર જઇને મેલિસિયસ સોફ્ટવેર રિમૂવલ ફાઇલને ડાઉનલોડ કરો. હવે પેજમાં આપેલ “Run” બટન પર ક્લિક કરો. * માઇક્રોસોફ્ટ પ્રોડક્ટ કોન્ટ્રાક્ટ સાથે જો તમે સહમત હો તો “I Agree” સિલેક્ટ કરો અને સ્કેનિંગ મોડ તરીકે “Full Scan”ને સિલેક્ટ કરો. અને “Scan” બટન પર ક્લિક કરી સ્કેનિંગ સ્ટાર્ટ કરો. * “View detailed results of the scan” ઓપ્શન પર ક્લિક કરીને વાઇરસ સ્કેનનું પરિણામ જુઓ. ઝોમાં જોવા મળશે કે કમ્પ્યુટરમાંથી કેટલા વાઇરસ મળ્યા છે. હવે વાઇરસથી છુટકારો મેળવવા “Finish” બટન પર ક્લિક કરો. અવાસ્ટ * અવાસ્ટ (Avast!) ડાઉનલોડ પેજ પર જઇને અવાસ્ટ ફાઇલને ડાઉનલોડ કરો. તેના માટે પેજ પર “Download” બટન પર ક્લિક કરો. * અવાસ્ટ ફાઇલ પર ડબલ ક્લિક કરો. વિન્ડોમાં “Next” પર ક્લિક કરો અને હવે પ્રોડક્ટ કોન્ટ્રાક્ટ આવશે જેમાં “I Agree” પર ક્લિક કરી, “Next” બટન પર ક્લિક કરો અને “Typical” સિલેક્ટ કરો પછી ફરી “Next” પર ક્લિક કરો. * ઇન્સ્ટોલેશન ઇન્ફર્મેશન ડાયલોગ વિન્ડોમાં “Next” બટન પર ક્લિક કરો. હવે નેક્સ્ટ પ્રોમ્પ્ટમાં “No” પર ક્લિક કરો. “Finish” અને ત્યારબાદ “Restart” બટન પર ક્લિક કરી ઇન્સ્ટોલેશન પૂર્ણ કરીને કમ્પ્યુટરને રિસ્ટાર્ટ કરો. * હવે જ્યારે વિન્ડોઝ બુટિંગ કરી રહ્યું હોય ત્યારે “F8” બટન દબાવી રાખો. હવે જે સ્ક્રીન જોવા મળે તેમાં એડવાન્સ ઓપ્શન મેનુમાં જઇને સેફ મોડ પસંદ કરી એન્ટર દબાવો. * પીસીના ડેસ્કટોપ પર અવાસ્ટનો આઇકન હશે તેના પર ડબલ ક્લિક કરો. હવે આ એપ્લિકેશન ઓપન થશે જેમાં ‘સ્કેન લોકલ હાર્ડ ડ્રાઇવ્સ’માં નીચેની તરફ “On” ક્લિક કરો. “Thorough Scan”ને સિલેક્ટ કરો અને “Play” પર ક્લિક કરીને સ્કેનિંગ પ્રોસેસ શરૃ કરો. હવે વાઇરસનું લિસ્ટ જોવા મળશે જેને રિમૂવ કરવા માટે “Delete” પર ક્લિક કરો. જરૃરી વસ્તુઓ * માઇક્રોસોફ્ટ સિક્યોરિટી અસેન્સિયલ * માઇક્રોસોફ્ટ મેલિસિયસ સોફ્ટવેર રિમૂવલ ટૂલ * અવાસ્ટ * ઇન્ટરનેટ કનેક્શન.